Stela Satrapae
Stela Satrapae est inscriptio Aegyptia in qua decretum exscriptum est iussu Ptolemaei, qui eo tempore titulum satrapae Aegypti gessit. Paullo post proelium iuxta Gazam commissum erectum est in templo quodam urbis Saidis Aegypti die 1 mensis Thoth anni septimi regis Alexandri IV, i.e. die 9 Novembris 311 a.C.n.. Celebrat victoriam apud Gazam a Ptolemaeo nactam et vectigalia deorum templorumque Butonis ab eodem confirmata. Huic stelae ex editione K. Sethe siglum Urk. II.11-22 attribuitur.